CELEX: 32018D1205(01)
Language: lv
Date: 2018-11-28 00:00:00
Title: Komisijas Īstenošanas lēmums (2018. gada 28. novembris) par to, lai Eiropas Savienības Oficiālajā Vēstnesī publicētu vienoto dokumentu, kas minēts Eiropas Parlamenta un Padomes Regulas (ES) Nr. 1308/2013 94. panta 1. punkta d) apakšpunktā, un atsauci uz produkta specifikācijas publikāciju attiecībā uz nosaukumu vīna nozarē (“Cebreros” (ACVN))

5.12.2018   
               
               
                  LV
               
               
                  Eiropas Savienības Oficiālais Vēstnesis
               
               
                  C 438/2
               
            
         KOMISIJAS ĪSTENOŠANAS LĒMUMS
         (2018. gada 28. novembris)
         par to, lai Eiropas Savienības Oficiālajā Vēstnesī publicētu vienoto dokumentu, kas minēts Eiropas Parlamenta un Padomes Regulas (ES) Nr. 1308/2013 94. panta 1. punkta d) apakšpunktā, un atsauci uz produkta specifikācijas publikāciju attiecībā uz nosaukumu vīna nozarē
         (“Cebreros” (ACVN))
         (2018/C 438/02)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 97. panta 3. punktu,
         tā kā:
         
                     (1)
                  
                  
                     Spānija saskaņā ar Regulas (ES) Nr. 1308/2013 II daļas II sadaļas I nodaļas 2. iedaļu ir iesniegusi pieteikumu par nosaukuma “Cebreros” aizsardzību.
                  
               
                     (2)
                  
                  
                     Komisija minēto pieteikumu ir pārbaudījusi saskaņā ar Regulas (ES) Nr. 1308/2013 97. panta 2. punktu un ir secinājusi, ka minētās regulas 93.–96. pantā, 97. panta 1. punktā, 100., 101. un 102. pantā norādītie nosacījumi ir izpildīti.
                  
               
                     (3)
                  
                  
                     Lai dotu iespēju iesniegt iebildumu paziņojumus saskaņā ar Regulas (ES) Nr. 1308/2013 98. pantu, Eiropas Savienības Oficiālajā Vēstnesī būtu jāpublicē tās pašas regulas 94. panta 1. punkta d) apakšpunktā minētais vienotais dokuments un atsauce uz iepriekšējās valsts procedūras gaitā publicēto produkta specifikāciju, kura tikusi iesniegta, lai izskatītu pieteikumu par nosaukuma “Cebreros” aizsardzību,
                  
               IR NOLĒMUSI ŠĀDI.
         
            Vienīgais pants
            Vienotais dokuments, kas sagatavots saskaņā ar Regulas (ES) Nr. 1308/2013 94. panta 1. punkta d) apakšpunktu, un atsauce uz produkta specifikācijas publikāciju attiecībā uz nosaukumu “Cebreros” (ACVN) ir sniegti šā lēmuma pielikumā.
            Saskaņā ar Regulas (ES) Nr. 1308/2013 98. pantu šā lēmuma publikācija Eiropas Savienības Oficiālajā Vēstnesī dod tiesības divu mēnešu laikā pēc publicēšanas izteikt iebildumus pret šā panta pirmajā daļā norādītā nosaukuma aizsardzību.
         
         
            Briselē, 2018. gada 28. novembrī
            
               
                  Komisijas vārdā –
               
               
                  Komisijas loceklis
               
               Phil HOGAN
            
         
         
            (1)  OV L 347, 20.12.2013., 671. lpp.
         
      
      
         
            PIELIKUMS
            VIENOTS DOKUMENTS
            
               “Cebreros”
            
            
               PDO-ES-02348
            
            
               Piemērošanas diena: 20.2.2017.
            
            1.   Reģistrējamais nosaukums vai nosaukumi
            
            “Cebreros”
            2.   Ģeogrāfiskās izcelsmes norādes veids
            
            ACVN – aizsargāts cilmes vietas nosaukums
            3.   Vīnkopības produktu kategorijas
            
            
                     
                        1.
                     
                     
                        Vīns
                     
                  4.   Vīna vai vīnu apraksts
            
            
               Baltvīni
            
            Pēc krāsas baltvīni ir dažādi – no salmdzeltena toņa līdz zeltaini dzeltenam tonim. Šie vīni ir tīri un dzidri, tiem ir raksturīgs patīkams augļainuma aromāts un sabalansēta krēmīga garša. Ja vīni ir izturēti mucās, tiem var būt raksturīgi zeltains spīdums, izteiktāks augļainums un pilnmiesīgums.
            Maksimālais gaistošais skābums vīniem, kas vecāki par vienu gadu, ir 16,67 miliekvivalenti litrā (ja spirta saturs nepārsniedz 10 tilp. %), taču, ja spirta saturu palielina, pārsniedzot 10 tilp. %, par katru nākamo grādu maksimālais gaistošais skābums palielinās par 1 miliekvivalentu litrā.
            Šie vīni drīkst pārsniegt Komisijas Regulas (EK) Nr. 606/2009 IC pielikuma 1. punktā noteiktās robežvērtības, ja vien tie atbilst šā pielikuma 3. iedaļā paredzētajiem nosacījumiem.
            Šajā dokumentā nenoteiktie analītiskie parametri atbilst spēkā esošajiem noteikumiem.
            Vispārīgās analītiskās īpašības
            
                        Spirta maksimālā kopējā tilpumkoncentrācija (tilp. %)
                     
                     
                         
                     
                  
                        Spirta minimālā faktiskā tilpumkoncentrācija (tilp. %)
                     
                     
                        12
                     
                  
                        Minimālais kopējais skābums
                     
                     
                        4 grami uz litru (izteikts vīnskābē)
                     
                  
                        Maksimālais gaistošais skābums (miliekvivalentos litrā)
                     
                     
                        13,33 
                     
                  
                        Kopējais sēra dioksīda saturs (miligramos uz litru)
                     
                     
                        160
                     
                  
               Sārtvīni
            
            Sārtvīni ir tīri un dzidri, pēc krāsas tie ir dažādi – no gaiši sārta toņa līdz zemeņsārtam vai aveņsārtam tonim. Parasti šiem vīniem piemīt sarkanaugļu un/vai melnaugļu sugu ogas atgādinošas nianses; tos nobaudot, jūtama vidēji izteikta struktūrainība. Ja vīni ir izturēti mucās, tie var būt oranžākos toņos, ar mazāk izteiktu augļainumu un to pēcgaršai piemīt koksni atgādinošas nianses.
            Maksimālais gaistošais skābums vīniem, kas vecāki par vienu gadu, ir 16,67 miliekvivalenti litrā (ja spirta saturs nepārsniedz 10 tilp. %), taču, ja spirta saturu palielina, pārsniedzot 10 tilp. %, par katru nākamo grādu maksimālais gaistošais skābums palielinās par 1 miliekvivalentu litrā.
            Šie vīni drīkst pārsniegt Komisijas Regulas (EK) Nr. 606/2009 IC pielikuma 1. punktā noteiktās robežvērtības, ja vien tie atbilst šā pielikuma 3. iedaļā paredzētajiem nosacījumiem.
            Šajā dokumentā nenoteiktie analītiskie parametri atbilst spēkā esošajiem noteikumiem.
            Vispārīgās analītiskās īpašības
            
                        Spirta maksimālā kopējā tilpumkoncentrācija (tilp. %)
                     
                     
                         
                     
                  
                        Spirta minimālā faktiskā tilpumkoncentrācija (tilp. %)
                     
                     
                        12
                     
                  
                        Minimālais kopējais skābums
                     
                     
                        4,5  grami uz litru (izteikts vīnskābē)
                     
                  
                        Maksimālais gaistošais skābums (miliekvivalentos litrā)
                     
                     
                        13,33 
                     
                  
                        Kopējais sēra dioksīda saturs (miligramos uz litru)
                     
                     
                        160
                     
                  
               Sarkanvīni
            
            Sarkanvīni pēc izskata ir tīri ar ķiršsarkaniem toņiem un violetas nokrāsas niansēm. Parasti šiem vīniem piemīt sarkanaugļu un/vai melnaugļu sugu ogas atgādinošas nianses, kā arī skābenums un līdzsvarota struktūrainība, kas piedod tiem izsmacinātu un elegantu garšu. Ja vīni ir izturēti mucās, tiem raksturīgās augļainuma notis veidojas sasaistē ar koksnei piemītošām niansēm, tie kļūst maigāki, ar paliekošāku pēcgaršu un iegūst ķieģeļsarkanus toņus.
            Maksimālais gaistošais skābums vīniem, kas vecāki par vienu gadu, ir 16,67 miliekvivalenti litrā (ja spirta saturs nepārsniedz 10 tilp. %), taču, ja spirta saturu palielina, pārsniedzot 10 tilp. %, par katru nākamo grādu maksimālais gaistošais skābums palielinās par 1 miliekvivalentu litrā.
            Šie vīni drīkst pārsniegt Komisijas Regulas (EK) Nr. 606/2009 IC pielikuma 1. punktā noteiktās robežvērtības, ja vien tie atbilst šā pielikuma 3. iedaļā paredzētajiem nosacījumiem.
            Šajā dokumentā nenoteiktie analītiskie parametri atbilst spēkā esošajiem noteikumiem.
            Vispārīgās analītiskās īpašības
            
                        Spirta maksimālā kopējā tilpumkoncentrācija (tilp. %)
                     
                     
                         
                     
                  
                        Spirta minimālā faktiskā tilpumkoncentrācija (tilp. %)
                     
                     
                        13
                     
                  
                        Minimālais kopējais skābums
                     
                     
                        4,5  grami uz litru (izteikts vīnskābē)
                     
                  
                        Maksimālais gaistošais skābums (miliekvivalentos litrā)
                     
                     
                        13,33 
                     
                  
                        Kopējais sēra dioksīda saturs (miligramos uz litru)
                     
                     
                        150
                     
                  5.   Vīndarības metodes
            
            a.   Galvenās vīndarības metodes
            
            
               Audzēšanas prakse
            
            
                        —
                     
                     
                        Stādīšanu, tukšo vietu piestādīšanu; potēšanu uz vietas un dubultpotēšanu [potēšanu ar starppoti] drīkst veikt, izmantojot tikai atļautās šķirnes.
                     
                  
                        —
                     
                     
                        Jaunu stādījumu veidošanā drīkst izmantot tikai galvenās šķirnes, proti, ‘Red Garnacha’ un ‘Albillo Real’.
                     
                  Vīnkoku vainagu apgriež šādi:
            
                        —
                     
                     
                        tradicionālajā kausveidā vai tās variantos;
                     
                  
                        —
                     
                     
                        uz špalerām audzētus vīnkokus apgriež, regulējot zaru augšanas virzienu un piestiprinot tos pie režģa.
                     
                  
               Īpašā vīndarības metode
            
            Vīnogu spirta minimālā potenciālā tilpumkoncentrācija: 12 % (sarkano šķirņu vīnogām) un 11 % (balto šķirņu vīnogām).
            Izmanto tikai tvertnes un konteinerus, kas nevar kontaminēt vīnu un ir atļauti saskaņā ar spēkā esošajiem tiesību aktiem.
            Misas maksimālais iznākums: 70 litri no 100 kg vīnogu.
            
               Vīna izturēšanas apstākļi
            
            
                        —
                     
                     
                        Tādu vīnu raudzēšanai un izturēšanai ar nogulsnēm, uz kuriem norādīts “MUCĀ RAUDZĒTS VĪNS” (“FERMENTADO EN BARRICA”), izmanto ozolkoka mucas.
                     
                  
                        —
                     
                     
                        Turpmāka izturēšana norit ozolkoka mucās.
                     
                  
                        —
                     
                     
                        Izturēšanas laikposmu sāk skaitīt no attiecīgās ražas novākšanas gada 1. novembra.
                     
                  
               Ierobežojumi attiecībā uz vinifikāciju
            
            
                        —
                     
                     
                        Baltvīnus ražo tikai un vienīgi no ‘Albillo Real’ šķirnes.
                     
                  
                        —
                     
                     
                        Sārtvīnu un sarkanvīnu ražošanai izmanto vismaz 95 % ‘Red Garnacha’ šķirnes vīnogas.
                     
                  Misas ekstrakcijā nedrīkst izmantot ātrgaitas centrifūgas un nepārtrauktas darbības preses.
            b.   Maksimālās ražas
            
            6 000 kg vīnogu no hektāra
            42 hl no hektāra
            6.   Noteiktais apgabals
            
            Turpmāk ir uzskaitītas pašvaldības, kuras atrodas Avila provincē:
            
               La Adrada, El Barraco, Burgohondo, Casavieja, Casillas, Cebreros, Cuevas del Valle, Fresnedilla, Gavilanes, Herradón de Pinares, Higuera de las Dueñas, El Hoyo de Pinares, Lanzahíta, Mijares, Mombeltrán, Navahondilla, Navalmoral, Navaluenga, Navarredondilla, Navarrevisca, Navatalgordo, Pedro Bernardo, Piedralaves, San Bartolomé de Pinares, San Esteban del Valle, San Juan de la Nava, San Juan del Molinillo, Santa Cruz de Pinares, Santa Cruz del Valle, Santa María del Tiétar, Serranillos, Sotillo de la Adrada, El Tiemblo, Villanueva de Ávila un Villarejo del Valle.
            7.   Galvenās vīna vīnogu šķirnes
            
            
                         
                     
                     
                        ‘ALBILLO REAL’
                     
                  
                         
                     
                     
                        ‘RED GARNACHA – GIRONET’
                     
                  8.   Saiknes vai saikņu apraksts
            
            
               Dabas faktori un cilvēkfaktori
            
            
               Dabas faktori
            
            Aizsargājamais apgabals atrodas Ibērijas kalnu grēdas centrālajā daļā starp divu upju baseiniem – Alberči (Alberche) un Tjetaru (Tiétar), kas ir Taho (Tajo) pietekas. Robežu starp šo divu upju baseiniem veido Gredosas kalnu grēdas austrumu daļa. Tās augšņu cilmiezis ir lielākoties granīts.
            Alberčes baseina reljefs ir nelīdzens, bet bez izteiktām augstienēm. Tomēr vietām ir ievērojama augstuma uzkalni ar stāvām nogāzēm. Vīnogulāji aug galvenokārt nogāzēs, kuras atrodas ielejas kreisajā pusē un vērstas dienvidu virzienā. To augstums virs jūras līmeņa ir 800–1 000 metru, lai gan dažas parceles var atrasties arī virs 1 000 metru augstuma. Tjetaras baseins atrodas zemākās vietās, taču, virzoties uz upes iztekas vietu, skatienam drīzi vien paveras stipri kraujāki reljefa pacēlumi.
            Sastopamas galvenokārt smilšmāla un smilšu augsnes, tās ir viegli skābas, ar granīta cilmiezi, tajās ir maz organiskās vielas. Nelielu platību apgabalā aizņem smaga smilšmāla augsnes apvidus, kura dzīles bagātas ar slānekļa gāzes resursiem. Apgabala augsnes saskaņā ar ANO Pārtikas un lauksaimniecības organizācijas (FAO) klasifikāciju pieder galvenokārt pie cambisols augsnēm (smagāka granulometriskā sastāva brūnzemes augsnes, kuru veidošanās vēl nav beigusies). Vīnogulājiem izmantojamas galvenokārt vidēji erodētās un ar humusu bagātinājušās velēnu podzolētās augsnes (dystric un humic cambisols).
            Apgabalā valda Vidusjūras klimats ar kontinentālā klimata ietekmi. Ziemas ir salīdzinoši īsas un ne pārāk aukstas. Vasaras ir garas, karstas un sausas. Apgabalā, kurā atrodas vīndārzi, (Gredosas kalnu grēdā valda kalnu klimats) gada vidējā temperatūra ir 12–15 °C, bet ar nokrišņu daudzums dažāds – vidēji 400–800 milimetru gadā. Šajā reģionā 215 dienas gadā ir bez sala. Kopumā var teikt, ka klimats ir siltāks un lietaināks nekā citviet reģionā, kur reģistrēti ar Dvero (jeb Doru) upes apgabalu saistīti aizsargātie cilmes vietas nosaukumi.
            
               Cilvēkfaktori
            
            Jau gadsimtiem ilgi vīnkopji vīnogulāju audzēšanai izvēlas vislabākos, vispiemērotākos zemesgabalus, kas ir vērsti dienvidu un dienvidaustrumu virzienā. Jāatgādina, ka atsevišķas parceles atrodas augstāk nekā 1 000 metru virs jūras līmeņa.
            Galvenās šķirnes, ko izmanto vīna ražošanā, ir ‘Red Garnacha’ un ‘Albillo Real’. Vēstures gaitā ir bijušas atsauces uz to, cik labi šīs šķirnes ir piemērotas apgabala īpatnībām. Lai gan minētās šķirnes tiek audzētas arī citos apgabalos, aizsargāto vīnu īpašo raksturu nosaka tieši augsnes īpašības un klimats.
            Noteiktā apgabala vīndārzi ir ļoti seni. 94 % vīnogulāju ir vecāki par 50 gadiem, bet 37 % ir vecāki par 80 gadiem. Tas nozīmē, ka ražošanas apjomi ir nelieli, toties ļoti augstā kvalitatē.
            Vīnkokus šajā apgabalā stāda skrajās audzēs – attālumi starp vīnkokiem parasti pārsniedz 2,5 × 2,5 metrus. Tādēļ stādījumu biezība ir 1 600 vīnogulāju uz hektāru; ņemot vērā nelielu un neregulāru nokrišņu daudzumu un to, ka augsnē ir maz organiskās vielas, šāda biezība ir ļoti piemērota.
            
               Produkta īpašības
            
            Noteiktā apgabala vīnus var klasificēt šādi: baltvīni, sārtvīni, sarkanvīni, jauni vīni un izturēti vīni. Visiem šiem vīniem ir kopīgas ar apgabalu saistītās īpašības:
            
                        —
                     
                     
                        augsts spirta saturs,
                     
                  
                        —
                     
                     
                        augsts un līdzsvarots vīnskābes saturs,
                     
                  
                        —
                     
                     
                        labs uzglabājamības potenciāls. Sevišķi labi uzglabājas sarkanvīni,
                     
                  
                        —
                     
                     
                        garšas ziņā tie ir līdzsvaroti, maigi, harmoniski un ļoti dzīvīgi.
                     
                  
               Saikne
            
            Noteiktā apgabala vīnu atšķirīgums galvenokārt ir saistīts ar ģeogrāfisko vidi. Kā minēts iepriekš, apgabala raksturu nosaka divas kalnu grēdas un divas upes, kas pieder pie Taho baseina. Vīnogulāji aug galvenokārt nogāzēs, kas atrodas ielejas kreisajā pusē un vērstas dienvidu virzienā. Tādējādi augsne, ģeoloģiskās īpašības un klimats rada šajā apgabalā pavisam īpašus un vienreizējus apstākļus, kas vīnogulāju audzēšanai ir labvēlīgi. Turklāt vīnkopju prasme izvēlēties vispiemērotākās šķirnes un audzēšanas metodes dod iespēju iegūt īpašu un unikālu produktu. Turpmāk ir apkopoti galvenie faktori, kas apstiprina šo saikni.
            
                        —
                     
                     
                        Smaga smilšmāla augsnes, kas veidojušās uz granīta cilmieža, piešķir vīniem zināmu izsmalcinātību un garšas ziņā dara tos harmoniskus.
                     
                  
                        —
                     
                     
                        Salīdzinājumā ar apkaimes apgabaliem aizsargājamā apgabala mikroklimats ir daudzveidīgāks nekā pārējā Kastīlijas un Leonas teritorijā un aukstāks nekā dienvidu un austrumu reģionos; šim mikroklimatam ir savas raksturīpašības. Savukārt neliels nokrišņu daudzums vasarā un rudens sākumā vīnogu novākšanas laikā nodrošina to, ka augļi paliek veseli un saglabā izcilu kvalitāti.
                     
                  
                        —
                     
                     
                        Vīndārzi atrodas lielā augstumā, atsevišķas parceles atrodas pat augstāk par 1000 metriem virs jūras līmeņa. Tieši tādēļ vīnogām piemīt ļoti labs skābenums, kas piedod vīnam svaigumu un dzīvīgumu.
                     
                  
                        —
                     
                     
                        Par šo vīnu īpašo raksturu liecina arī vīnogu šķirņu karte. Jau gadsimtiem ilgi vīnkopji izvēlas šim apgabalam vispiemērotākās vīnogu šķirnes – ‘Red Garnacha’ un ‘Albillo Real’, kas ir šo vīnu pamatšķirnes un nosaka to atšķirīgumu no citiem vīniem. Pateicoties klimatam un vīndārzu izvietojumam lielā augstumā virs jūras līmeņa, vīni pēc garšas ir svaigi, tomēr no ‘Red Garnacha’ iegūtiem vīniem ir augsta spirta koncentrācija. Savukārt ‘Albillo Real’ ir specifiska šā apgabala šķirne, kas atšķiras no ‘Albillo Mayor’, kura ir citu Kastīlijas un Leonas apgabalu tipiska šķirne. No ‘Albillo Real’ iegūst vīnus, kuriem piemīt daudzveidīga aromātu buķete, pilnestīga garša un dzīvīgums un kuri ir lieliski piemēroti izturēšanai mucās.
                     
                  
                        —
                     
                     
                        Izmantotā tradicionālā stādījumu biezība, kā arī nelielais nokrišņu daudzums un organiskās vielas nepietiekamība augsnē ir par pamatu tam, ka ražas apjomi ir samērā nelieli. Tas ir viens no faktoriem, kas nosaka vīnogu augsto kvalitāti gan ražošanas, gan arī polifenolu satura ziņā. Vīnogu analītiskie parametri ir līdzsvaroti, un tās ļoti labi nogatavojas.
                     
                  
                        —
                     
                     
                        Vīndārzi ir ļoti seni (94 % vīnogulāju ir vecāki par 50 gadiem, bet 37 % ir vecāki par 80 gadiem). Šo un iepriekšminēto faktoru dēļ vīnu uzglabājamība ir ļoti laba.
                     
                  Visi iepriekš aprakstītie apstākļi kopumā nodrošina to, ka vīnogas ļoti labi nogatavojas, un tātad no tām var ražot vīnus ar augstu spirta saturu (vismaz 12° baltvīnos un sārtvīnos un 13° sarkanvīnos). Tajā pašā laikā arī skābuma saturs ir augsts (kopējais vīnskābē izteiktais skābums ir vismaz 4,5 grami uz litru). Abas šīs iezīmes –augsts spirta un skābuma saturs – piešķir “Cebreros” vīniem raksturīgo līdzsvaru.
            Aizsargātā apgabala vīni atšķiras no apkārtējos reģionos ražotajiem vīniem, it īpaši no Dvero ielejas vīniem, jo tiem piemīt tipiski raksturīgs spirta un skābuma līdzsvars un labi (bet ne pārāk) izteikta struktūrainība, kas piešķir vīniem elegantu raksturu.
            9.   Būtiski papildu nosacījumi
            
            
               Tiesiskais regulējums
            
            Valsts tiesību aktos
            
               Papildu nosacījuma veids
            
            Noteiktajā ģeogrāfiskajā apgabalā veiktā iepakošana
            
               Nosacījuma apraksts
            
            Vīndarības procesā ietilpst iepildīšana pudelēs un turpmākā izturēšana pudelēs, un tāpēc specifikācijā aprakstītās organoleptiskās īpašības tiek nodrošinātas tikai tad, ja visas vīna apstrādes darbības tiek veiktas noteiktajā apgabalā. Vīna ražošanas process beidzas, kad vīns ir iepildīts pudelēs. Tieši šajā posmā vīni iegūst 2. iedaļā noteiktās īpašības un jo īpaši organoleptiskās īpašības. Šo vīnu transportēšana nefasētā veidā nozīmētu, ka produkts tiek pārvadāts, nepabeidzot šo pēdējo ar tā gatavošanu saistīto darbību, un būtu par iemeslu vīna kvalitātes pasliktinājumam (oksidēšanās, citu izmaiņu pazīmes utt.).
            Tādējādi iepildīšana pudelēs ir viens no galvenajiem kritērijiem, kas garantē ražošanas gaitā un – attiecīgā gadījumā – vīna izturēšanas gaitā iegūtās īpašības. Tādēļ vīns ir jāiepilda pudelēs ražošanas apgabalā esošo vīndarītavu iekārtās.
            
               Tiesiskais regulējums
            
            Valsts tiesību aktos
            
               Papildu nosacījuma veids
            
            Papildu noteikumi attiecībā uz marķēšanu
            
               Nosacījuma apraksts
            
            
                        —
                     
                     
                        Norādes “AIZSARGĀTS CILMES VIETAS NOSAUKUMS “CEBREROS”” vietā uz marķējuma var izmantot norādi “CEBREROS AUGSTAS KVALITĀTES VĪNS” (“VINO DE CALIDAD DE CEBREROS”).
                     
                  
                        —
                     
                     
                        Vīnogulāju kultūras audzēšanas sākuma gads, ražas novākšanas gads, tirdzniecības gads vai līdzvērtīgi dati obligāti jānorāda arī tad, ja vīni nav bijuši izturēti.
                     
                  
                        —
                     
                     
                        Norādi “IZTURĒTS MUCĀS” vai “OZOLKOKS” (“ROBLE”) drīkst izmantot, ja vīni atbilst spēkā esošajos tiesību aktos paredzētajiem nosacījumiem.
                     
                  
                        —
                     
                     
                        Ja ir pierādīts, ka 100 % vīnogu, kas izmantotas vīna ražošanā, ir iegūti kādas konkrētas pašvaldības teritorijā, marķējumā var norādīt, ka attiecīgais vīns ir ražots no konkrētās pašvaldības vīndārzos audzētām vīnogām.
                     
                  
               Saite uz produkta specifikāciju
            
            http://www.itacyl.es/opencms_wf/opencms/informacion_al_ciudadano/calidad_alimentaria/7_vinicos/index.html